Watake banyu iku tansah adhem, mili mangisor uga dadi sumbering panguripan. Banyu minangka sumber panguripan. Ing badane manungsa 2/3 dumadi saka banyu. Banyu uga marahi adhem. Saya jero kaline saya anteng banyune. Tegese dadi pemimpin kudu bisa ngayomi andhahane, satemah andhahane rumangsa ayem, adhem, lan tentrem. Kajaba iku solah bawa, muna-muni tansah angenaki ati, ora gampang nesu yen kacenthok tembung sing ora cocog karo kekarepane, ora gampang srengan marang andhahane. Menawa ana prekara kudu ditlusur luwih dhisik, aja gampang nibakake pangancam marang wong sing dianggep luput. Kudu bisa milahake tumindak nistha, madya lan utama kanthi pikiran kang wening.